《拟古十九首 其十四 去者日以疏》
明代·姚光虞

处世若传舍，今古相推迁。出郊试骋望，迥野俱荒阡。

人匪金石试，谁能久延年。贵贱同物化，荣辱亦茫然。

自拟挽歌词，叹此达者贤。

作者简介：姚光虞，字继如。南海人。明世宗嘉靖三十四年（一五五五）举人。历仕十九年，官至庆远知府。尝从黄佐学，工词翰。著有《玉台》、《蓟门》、《西游》诸稿。清温汝能《粤东诗海》卷二八、清道光《广东通志》卷二八二等有传。